分类：文化/艺术-文学
问题：最美诗歌求一首爱情古代诗歌 
求一首爱情古代
回答：《鹊桥仙》
  纤云弄巧，飞星传恨，银汉迢迢暗度。 
金风玉露一相逢，便胜却人间无数。柔情似水，佳期如梦，忍顾鹊桥归路。两情若是久长时，又岂在朝朝暮暮！

乐府名诗《艳歌何尝行·白鹄》

飞来双白鹄，乃从西北来。十十五五，罗列成行。

妻卒被病，行不能相随。五里一反顾，六里一徘徊。

吾欲衔汝去，口噤不能开。吾欲负汝去，毛羽何摧颓。

乐哉新相知，忧来生别离。躇踌顾群侣，泪下不自知。

念与君离别，气结不能言。各各重自爱，道远归还难。

妾当守空房，闭门下重关。若生当相见，亡者会黄泉。

今日乐相乐，延年万岁期。